AFRIKAANSE OPSOMMING: Die wêreld se sterrekundige gemeenskap is besig om saam te werk om die grootste en mees sensitiewe radioteleskoop in die wêreld te bou, naamlik: die SKA (Square Kilometre Array). Dit sal uit ongeveer drie duisend skottels bestaan wat elkeen akkurate posisionering benodig. Die SKA het 'n toetssentrum, genaamd die “Phased Experimental Demonstrator” in Observatory, Kaapstad. 'n Sespoot posisionering meganisme word benodig om die 3.7 m radioteleskoop te posisioneer, wat deel vorm van 'n stelsel van sewe radioteleskope. Hierdie tesis beskryf die proses om die sespoot stelsel te ontwerp. Die ontwerp bestaan uit die meganiese komponent van die koppelings en lineêre aktueerders, 'n kinematiese en dinamiese model, 'n beheerder, asook 'n gebruikersintervlak. 'n Geskaleerde prototipe is ontwerp, gebou en getoets om die ontwerp te verifieer. Die platform se herhaalbaarheid sowel as akkuraatheid om 'n pad te volg was getoets met 'n oriëntasie sensor. Die toetse het probleme uitgelig wat versigtig hanteer moet word gedurende die konstruksie van die volskaalse sespoot, veral die hoeveelheid speling in die koppelings. Die volskaalse sespoot ontwerp het 'n hoek fout van minder as 0.13°, 'n ladingsvermoë van 45 kg en kan 'n windspoed van 110 km/h weerstaan en kos R160 000.